Doi muzicieni români au ajuns în Guiness World Records. Performanța Dianei Jipa și a lui Ștefan Doniga a fost omologată
Violonista Diana Jipa și pianistul Ștefan Doniga au ajuns în Guiness Book. Cei doi muzicieni români au primit omologarea oficială din partea Guiness World Records pentru cel mai rapid turneu de concerte pe toate continentele, fiind recunoscuți drept singurii muzicieni din lume care au cântat în mai puțin de 100 de zile pe toate cele șapte continente și primii care au susținut în Antarctica un concert profesionist de muzică clasică.